b'\n_START_ARTICLE_\nDet var en gang en sj\xc3\xb8mann\n_START_SECTION_\nHandling\n_START_PARAGRAPH_\nStyrmann \xc3\x96man g\xc3\xa5r p\xc3\xa5 bommen i den nordafrikanske byen Jazzablanca. En aften bes\xc3\xb8ker han en kro, hvor en gruppe unge kvinnelige dansere fra Sverige opptrer. Lederen, Saga, oppdager bak kulissene at de er i kl\xc3\xb8rne p\xc3\xa5 en gangsterbande som bedriver hvit slavehandel. P\xc3\xa5 kroa m\xc3\xb8ter \xc3\x96man den svenske lettmatrosen \xc2\xabPricken\xc2\xbb Holmberg fra b\xc3\xa5ten \xc2\xabS/S Saga\xc2\xbb. De kommer overens om at \xc3\x96man skal s\xc3\xb8ke p\xc3\xa5 den ledige styrmannsstillingen p\xc3\xa5 \xc2\xabS/S Saga\xc2\xbb._NEWLINE_N\xc3\xa5r danseren Saga f\xc3\xa5r vite om den svenske b\xc3\xa5ten ser hun plutselig en mulighet for jentene til \xc3\xa5 unng\xc3\xa5 en skjebne verre enn d\xc3\xb8den. De flykter om natten og lykkes i \xc3\xa5 ta seg ombord - med \xc2\xabUndre V\xc3\xa4rlden\xc2\xbb og hans h\xc3\xa5ndlanger etter seg. Gjennom en kraftfull inngripen av \xc3\x96man og \xc2\xabPricken\xc2\xbb blir b\xc3\xa5ten befridd fra inntrengerne. \xc2\xabUndre V\xc3\xa4rlden\xc2\xbb blir kastet over bord, mens jentene gj\xc3\xb8r seg usynlige. _NEWLINE_Skipperen ansetter \xc3\x96man. N\xc3\xa5r han og \xc2\xabPricken\xc2\xbb opps\xc3\xb8ker sine lugarer finner de - til sin store overraskelse - de kvinnelige danserne som har gjemt seg der. \xc3\x96man og \xc2\xabPricken\xc2\xbb bestemmer seg for \xc3\xa5 hjelpe jentene og skjule dem for den \xc3\xb8vrige besetningen, spesielt skipperen - en ungkar og innbitt kvinnehater.'